BLAGOSLIVLJAJTE 

...NEKA VAM DAN NE PROĐE A DA NE BLAGOSLOVITE NEKOGA I U NEŠTO... 

Svi budite jednodušni, puni suosjećanja, bratske ljubavi, milosrđa i poniznosti! 

Ne vraćajte zlo za zlo, ni uvredu za uvredu, već naprotiv, blagoslivljajte, jer ste na to POZVANI da 
baštinite blagoslov! (1 Petrova 3,8-9) 

To je poziv Hrvatima, ali i svima... 

“Neka te Bog blagoslovi!” - to je najčešće upotrebljavani pozdrav među kršćanima u mnogim zemljama. 
To bijaše stari pradjedovski hrvatski pozdrav.. neka opet bude! 

Iza tih riječi blagoslova sakrivena je golema snaga. 

BLAGOSLOVITI (Blagogovoriti/izgovoriti posvećen je-zdra vije) ZNAČI: 

1. riječima zaželjeti sreću, zdravlje, posvećenje 

2. moliti za Božju pomoć u nekoj određenoj situaciji ili stanju 

3. pribaviti drugome sreću i dobrobit 

4. razveseliti nekoga, veličati i hvaliti 

Najjednostavnije rečeno, blagosloviti znači; učiniti nešto dobro u nekoj situaciji, stanju, ili nekoj osobi. 
Pri tome trebamo biti oprezni, koju vrstu blagoslova izričemo nad drugim ljudima, ili nad jednom 
situacijom, jer snaga tog blagoslova STVARNO DONOSI PLODOVE I REZULTATE. 

Istražit ćemo tu istinu u više točaka. 

1. BLAGOSLOV MIJENJA ODNOSE 

U Starom zavjetu nalazimo izvještaj o Jakovu i Ezavu, koji su svaki za sebe htjeli dobiti blagoslov iz usta 
svog oca Izaka. Oni su iskreno vjerovali da izrečeni blagoslov iz usta jednog Božjeg čovjeka donosi u 
svakom slučaju odgovarajući rezultat. Zato su se odlučno borili za taj blagoslov. Jakov se obukao kao 
Ezav i prišao svom gotovo slijepom ocu Izaku, te primio blagoslov koji je po pravu trebao pripasti 
njegovom starijem bratu. Tako je postao nasljednik svojih predaka Abrahama i Izaka od kojega je 
nastao izraelski narod. Radi toga se danas često govori o Bogu kao “Bogu Abrahamovom, Izakovom i 
Jakovljevom”. Kao u ovom primjeru, tako i u čitavom Starom zavjetu - ljudi su bili vrlo oprezni 
izgovarajući riječi blagoslova ili prokletstva nad drugima, jer je Bog primao njihove riječi i često točno 
tako učinio kako je izrečeno na usta Božjih izabranika. 

Tko izgovara riječi prokletstva uprisutnjuje u svojoj blizini i blizini osobe, stvari ili zbivanja zloga. To 
rađa strašnim plodovima. Stoga su NAJGORI LJUDI U NARODU KOJI PSUJU I PROKLINJU. Oni će naš 
narod upropastiti, ako se po onima koji blagoslivljaju ne OSLOBODI VEĆA BOŽJA SNAGA, KOJA IMA 
APSOLUTNU PREVLAST NAD MATERIJALNIM I DUHOVNIM SVIJETOM. 

-PRIMJER- O životu jedne žene koja je izmijenila svoga muža snagom blagoslova. Njezin muž je bio 
nevjeran, a kod kuće je bio svega dva mjeseca u godini, u vrijeme zimskog razdoblja. Proljeće, ljeto i 
jesen provodio je na gradilištima. Tamo je većinom potrošio sav novac. Obitelj nije dobivala nikakvu 
financijsku pomoć od njega. Dugo vremena ga je žena proklinjala. S vremenom je bivalo sve gore s 
njezinim mužem, te više nije pokazivao uopće vjernost svojoj ženi i djeci. Jednoga dana došla je žena u 
doticaj s Evanđeljem Isusa Krista i postala kršćanka. Čitajući Bibliju spoznala je da Isus Krist ne želi da 
proklinje svoga muža, jer Biblija kaže: “NE PROKLINJI, NEGO BLAGOSLIVLJAJ” 



Tako je počela primjenjivati u praksi Božju Riječ i umjesto da proklinje svoga muža, blagoslivljala ga je 
od rana do kasna. Blagoslivljala je osobu svoga muža i njegov posao i molila je za njega uvijek. Malo po 
malo pokazala se u njegovom životu duboka promjena. Nije dugo potrajalo i muž joj je počeo pisati 
prijazna ljubavna pisma. Zatim, jednog dana, napisao joj je da je našao dobar posao i sada može početi 
pomagati porodicu. Tom pismu je priložio jedan ček. Žena je bila presretna i nastavila je blagoslivljati 
muža i njegov posao. Njegov posao je bio sve uspješniji, a čekovni iznosi su postajali sve veći. Konačno 
se odlučio na to da potraži posao u gradu, gdje je živjela njegova obitelj, tako da bi mogao stanovati 
kod kuće. 

BLAGOSLIVLJANJEM UPRISUTNILA JE U DUŠI MUŽA I NJEGOVOJ BLIZINI BOŽJU MOĆ, koja ga je 
dovela kući, te je postao dobar suprug i uzoran otac svojoj djeci. 

Slična iskustva možemo imati u našem svakodnevnom životu. Da blagoslov ne donosi rezultate onda 
Bog ne bi od nas zahtijevao: “BLAGOSIVLJAJTE ONE KOJI VAS PROGONE!; Blagoslivljajte, a ne 
proklinjite!" (Rimljanima 12.14). TO JE BOŽJA ZAPOVIJED! Mijenjati duhovno ozračje i atmosferu, te 
Bogu dati prostora da se bori za nas. A ako je Bog za nas, tko će protiv?! Bog nam daje samo korisne 
upute. Bog prima uvijek riječi blagoslova koje dolaze iz naših usta i brine se za to da se te riječi ostvare i 
donesu plod. Radi toga trebamo uvijek blagoslivljati našu kršćansku braću, sestre, susjede, čak i naše 
neprijatelje, kao i naše životne okolnosti da bi BOG MOGAO UPOTRIJEBITI SVOJU MOĆ PUTEM TIH 
BLAGOSLOVA. 

Emmet Fox je napisao o snazi riječi blagoslova slijedeće: 

“Blagoslovi jednu stvar i ona će blagosloviti tebe! Proklinji je i ona će prokleti tebe! I što u životu 
osuđuješ, to će ti se vratiti udarcem i povrijediti te. Ako blagosloviš neku situaciju, onda ona nema 
snage da te povrijedi, i ako ti donosi neko vrijeme nevolju, malo pomalo će nevolja nestati a 
blagoslivljanje iz iskrena srca postat će blagoslov za druge.” 

2. BLAGOSLOVOM MIJENJAMO SEBE 

Kada blagoslivljaš, sam postaješ spreman primiti blagoslove. Biblija kaže u 1. Petrovoj 3,9: “NE 
VRAĆAJTE ZLO ZA ZLO, NI UVREDU ZA UVREDU, VEĆ NAPROTIV BLAGOSLIVLJAJTE, JER STE NA 
TO POZVANI DA BAŠTINITE BLAGOSLOV!” 

Ako blagoslivljaš neku zamlju, Bog će izliti na tebe isti blagoslov kojim si ti blagoslovio zemlju. Bog je 
obećao potpuno jasno Abrahamu (1. Postanak 12,3): “Blagoslivljat ću one koji te blagoslivljali budu, 
koji te budu kleli, njih ću proklinjati.” Ovime smo pozvani da blagoslivljamo izraelski narod, da se 
molimo za mir u tom dijelu svijeta, da bi Bog mogao izvesti svoju volju i ostvariti cilj. 

Nemoj blagoslivljati samo svoju ili neku drugu zemlju, već moli Boga da blagoslovi i pojedine osobe! U 
ljudskoj je prirodi proklinjati one koji imaju uspješan život i bogatstvo. Ljudi postaju zavidni i teško im je 
blagoslivljati one, koji su u svom životu došli do čega. Umjesto toga naginju tome, da ih kritiziraju i 
proklinju ili govore loše o njima. Ako Bog blagoslivlja nekoga bogatstvom i uspjehom, onda ti je 
beskorisno da ga kritiziraš ili proklinješ. Ako ga proklinješ, onda će Bog tebe prokleti - tako kaže 
Biblija. Ako vidiš nekoga tko je blagoslovljen Božjom snagom, onda ga i ti blagoslivljaj i blagoslov će 
doći također u tvoj život. To je Božje obećanje. Dakle, ne proklinji, nego blagoslivljaj da bi zadobio 
Božji blagoslov u svom životu! 

Blagoslivljaj također svoje životne okolnosti i onda kad okolina i okolnosti stoje nasuprot tvojim 
planovima i željama. Blagoslivljaj ih uvijek da bi mogle biti promijenjene. 



3. MORAMO BLAGOSLIVLJATI TAKOĐER NAŠEGA BOGA OCA; BOGA SINA; BOGA DUHA SVETOG; 
BLAŽENU DJEVICU MARIJU 

Psalm 103.1-5 traži: “Blagoslivljaj Jahvu, dušo moja, i sve što je u meni-sveto ime njegovo!.. .i ne zaboravi 
dobročinstva njegova, on ti otpušta sve grijehe tvoje i iscijeljuje sve slabosti tvoje; kruni te dobrotom i 
nježnošću; život ti ispunja dobrima, ko orlu ti mladost obnavlja.” 

Neki, osobito istočnjaci, smatraju smiješnim da kršćani slave i hvale Boga. Oni misle da je Bog blagoslovljena 
osoba. Zašto onda trebamo hvaliti i slaviti Boga? Biblija nam jasno kaže da trebamo hvaliti Boga, jer je 
to Božja volja, i kad hvalimo i slavimo Boga - On nam se može otkriti u svojoj snazi na životniji način. 
Bogu nije naša hvala potrebna, ali to je njegov dar nama za što smo mu mi zahvalni. Po našim 
hvalospjevima Bog ne biva veći,- mi ne pomažemo time Bogu, nego sebe otvaramo Bogu i stječemo 
milost pobjede. 

I tako moramo, umjesto da slijedimo naše vlastite misli, poslušati učenje Božje riječi. David je slavio 
Boga i znamo da je zato bio bogato blagoslovljen od Boga. Počnimo slaviti i hvaliti našeg nebeskog 
Oca, njegova Sina Isusa Krista i Duha Svetog, Blaženu Djevicu Mariju! Lako nam je reći: 

“SLAVIM NAŠEG NEBESKOG OCA! HVALIM I SLAVIM NAŠEG GOSPODINA ISUSA KRISTA! HVALIM I 
SLAVIM DIVNOG DUHA SVETOGA! HVALIM I SLAVIM BLAŽENU DJEVICU MARIJU!” Čim mi to 
učinimo, Bog će nam spremno otvoriti “prozore neba” i izliti na nas blagoslov. 

Biblija kaže da ćemo primiti trostruki blagoslov kad hvalimo i slavimo Boga, a prvi od tih blagoslova je 
opraštanje grijeha, nakon skrušene ispovijedi i pričesti! SAKRAMENT POMIRENJA najpotpunije nas 
ispunjava praštanjem i mirom. Čim vi počnete hvaliti i slaviti ljubav Isusa Krista i njegovu otkupljujuću 
milost, snaga Duha Svetoga će otkriti vašim srcima istinu i pravo značenje Kristova Križa. Tada ćete 
moći doživjeti i razumjeti pravo opraštanje naših grijeha. Zato počni hvaliti i slaviti otkupljujuću milost 
našega Gospodina Isusa Krista. Često su pojedinci, koji su bolesni i trpe od raznih zala, zlovoljni, 
neraspoloženi i tuže se bez prestanka na bolove i tjelesnu nemoć. Ali umjesto da mrmljamo i tužimo se, 
moramo, tako nam kaže Biblija, slaviti našega Gospodina Isusa Krista. Počni hvaliti i slaviti 
ozdravljujuću silu Isusa Krista, jer je Bog obećao da će nas On taknuti svojom ozdravljujućom snagom. 
Slavi Ime našega Gospodina! Slavi njegovo divno Ime i on će te ozdraviti. Kad počneš slaviti i hvaliti 
Boga kao Iscijelitelja i ozdravljujuću snagu našega Gospodina Isusa Krista, onda ćeš vidjeti da će se 
događati među kršćanima više čudesnih ozdravljenja. 

Moramo zahvaljivati Bogu i hvaliti ga za razne darove u našim životima. Psalmista kaže da trebamo slaviti 
i hvaliti Boga, “koji ti od propasti čuva život i krunite dobrotom i ljubavlju (nježnošću)” (Psalm 103,4)' 
Često ljudi zanemaruju u svom svakodnevnom životu hvaliti i slaviti Boga i zato ne doživljavaju Božju 
dobrotu. Ne jadikuj! Zahvali mu se za sva dobra koja ti je dao. Uvijek hvali ime Gospodnje i blagoslivljaj 
svoje životne okolnosti i počet ćeš se radovati nad neshvatljivom dobrotom, milosrđem i njezinim 
iskazivanjem milosti Božje, a njegova snaga će ti donijeti na svim tvojim putevima sreću i dobrobit. Nije 
teško riječima blagosloviti ljude. Ali te riječi blagoslova moraju biti izgovorene iskreno i istinski. 

Time ćeš staviti okolnosti i pojedine situacije pod moćnu silu Božju. Ma u kakvoj se situaciji nađeš 
nemoj dopustiti upadanje u ogorčenje, zlovolju, negativne misli, nego ustraj u pozitivnom mišljenju! 
Blagoslivljaj i očekuj dobro iz svih situacija! Bog će potpuno sigurno staviti u pokret preko tebe 
spomenuta obećanja puna snage. 

Većina ljudi izgubila je smisao za blagoslivljanje, hvalu i slavu. Slavljenje Boga i blagoslivljanje okolnosti 
i drugih ljudi konačno će se vratiti tebi kao divan, čudesan blagoslov u izobilnoj vjeri. Umjesto jadanja i 
proklinjanja, počnimo zahvaljivati Bogu, slaviti Ga i hvaliti bez prestanka, da bismo dobivali kroz sav 
naš život Božje blagoslove, ne samo osobno za nas, nego i za naše obitelji, naše susjede i sve naše 
životne okolnosti. 



KAKO BLAGOSLIVLJATI: 

Prekrižimo se, a zatim: ispruženim dlanom i prstima ravno ispruženim ispred sebe, a okomito 
postavljenim prema tlu gdje stojimo zazivamo blagoslov Gospodina Boga našeg na predmet, sobu, 
kuću, osobu, zemlju i dr. 

Počinjemo činiti križ ispruživši ruku naprijed... U ime Oca... (Prateći pogledom i mislima vrh ispruženog 
dlana i gornji kraj predmeta, sobe, kuće...); povlačimo ruku u sredinu govoreći... 
I Sina...; lijevo (prateći pogledom i mislima lijevi kraj predmeta, sobe, kuće...) I Duha...;desno... 
Svetoga...; i dolje... Amen. Taj blagoslov učinimo tri puta. Nakon toga tri puta se normalno prekrižimo! 

RIJEČI (FORMULE) BLAGOSLTVLJANJA 

Snagom Predragocjene Krvi Kristove i zaslugama Njegovih Svetih Rana, neka ti Bog daruje... (ili: neka te 
Bog oslobodi...) u Ime + Oca i Sina i Duha Svetoga. Amen. 

* 

Zagovorom Preblažene Djevice i Bogorodice Marije neka vas blagoslovi Svemogući Bog: t Otac i Sin i 
Duh Sveti. Amen. 

* 

Blagoslov t Oca, ljubav + Sina i snaga t Duha Svetoga, majčinska zaštita Kraljice neba, pomoć svetih 
anđela i zagovor svetaca neka bude s nama (s tobom, s vama) i neka nas (tebe, vas), prati svagdje i 
uvijek. Amen. 

* 

Neka te (vas) blagoslovi Gospodin i neka te (vas) čuva. Amen. 

Neka te (vas) licem svojim obasja, milostiv neka ti (vam) bude.Amen. 

* 

Uzmi blagoslovljene vode, napravi znak Križa i reci, pun vjere: "U Ime Isusovo blagoslivljem + svu našu 
zajednicu; blagoslivljem + sve koje ću danas susresti; blagoslivljem f sve koji su se preporučili u moje 
molitve; blagoslivljem t našu kuću i sve + koji ulaze i izlaze. Amen. " 

* 

U mnogo slučajeva bolje je da sam sastaviš blagoslovnu formulu, jer je onda možeš i bolje prilagoditi 
situaciji. Osim toga, onda smo prisiljeni vjerovati u izvršenje izrečenoga, što je vrlo važno. 

-PRIMJER- Dvije sestre, koje su se dotada dobro razumjele, razdvojiše se. Iz daleka blagoslovit ćeš ih 
ovako: Nebeski Oče, zbog muke Tvoga Sina, Isusa Krista, pogledaj pun milosrdne ljubavi na N.... N...! 
Proslavi svoga Sina, darujući im jedinstvo srdaca i u ime Isusovo + oslobodi ih svega što ih razdvaja. U 
ime Isusovo daj da opet postanu jedno srce i jedna duša. U ime Isusovo f potjeraj sve zle duhove koji 
im žele naškoditi. Po Presvetom imenu Isusovu neka Tebi bude čast, hvala i slava time što ćeš ih opet 
sjediniti u vremenu i vječnosti. Amen. 


t 

NEKA TI NE PROĐE DAN, A DA NISI BLAGOSLOVIO NEKOGA Ili NEŠTO!!! 

t 

MAJKO BOŽJA, KRALJICE HRVATA, MOU ZA NAS! 

t 



